## Dodatok č. 8

## k Nájomnej zmluve č. 1042/2668/6A/1/2016 zo dňa 6.7.2016 (ďalej len „nájomná zmluva“), ktorá bola zmenená a doplnená Dodatkom č. 1 k nájomnej zmluve zo dňa 14.6.2017, Dodatkom č. 2 zo dňa 27.6.2018, Dodatkom č. 3 zo dňa 19.6.201, Dodatkom č. 4 zo dňa 24.6.2020, Dodatkom č. 5 zo dňa 23.06.2021, Dodatkom č. 6 zo dňa 24.6.2022 a Dodatkom č. 7 zo dňa 19.6.2023

je uzatvorený medzi nasledujúcimi zmluvnými stranami:

**Zmluvné strany**

## Prenajímateľ: Mesto Prievidza, v zastúpení Správa majetku mesta Prievidza, s. r. o., (v skratke SMMP, s. r. o.)

## Sídlo: T. Vansovej 24, 971 01 Prievidza

## Štatutárny orgán: JUDr. Ján Martiček, konateľ spoločnosti

## IČO : 36 349 429

DIČ : 2022092490

IČ DPH : SK2022092490

Bankové spojenie: VÚB, a.s.

Číslo účtu vo formáte IBAN: SK46 0200 0000 0037 6123 7751

Registrácia: zapísaný v Obchodnom registri Okresného súdu v Tren

 číne, odd. Sro, vložka č. 16228/R

(ďalej len ,,**prenajímateľ**“)

a

Nájomca: **Jaroslav Brand**

Narodený:

Rodné číslo:

Trvale bytom:

Telef. číslo:

e-mail:

a

 **Rozália Brandová**

Narodená:

Rodné číslo:

Trvale bytom:

Telef. číslo:

e-mail:

(ďalej len ,,**nájomca**“)

(prenajímateľ a nájomca spolu aj ako „**zmluvné strany**“)

 **Predmet dodatku**

1. ***Mení sa v čl. III. Doba nájmu odsek 1. nájomnej zmluvy takto:***

„1. Prenajímateľ a nájomca sa dohodli, že sa predlžuje doba platnosti trvania nájomnej zmluvy uzatvorenej na dobu určitú, do 31.07.2024. Za splnenia podmienok, že nájomca si počas trvania doby nájmu plní všetky povinnosti riadne a včas, predovšetkým, že k poslednému dňu doby nájmu uhradí v plnej výške nájomné, úhrady za služby spojené s užívaním bytu, zábezpeku, príp. splátky podľa dohodnutého splátkového kalendára, preukázateľne neporušuje domový poriadok, nespôsobuje škodu v byte ani v spoločných priestoroch bytového domu, nezasahuje do elektroinštalácie a iných vnútorných rozvodov nachádzajúcich sa v byte alebo v bytovom dome, platnosť tejto nájomnej zmluvy dňom 31.07.2024 nezaniká, ale doba nájmu sa predĺži opakovane vždy len o jeden kalendárny mesiac – bez uzatvorenia dodatku k tejto nájomnej zmluve. Doba nájmu môže byť takto predlžovaná najdlhšie **do 30.6.2025**. Nájomný vzťah na ďalšie obdobie nasledujúce po tomto dni je možné predĺžiť výlučne uzatvorením písomného dodatku k tejto zmluve, alebo uzavretím novej nájomnej zmluve.“

***2. Pôvodný čl. XI. nájomnej zmluvy sa ruší a nahrádza sa čl. XI. Doručovanie takto: „***

1.Zmluvné strany sa dohodli, že všetky písomnosti, oznámenia, resp. informácie, ktoré sú zmluvné strany povinné si vzájomne poskytnúť podľa tejto zmluvy, budú vyhotovené v písomnej forme alebo zachytené na inom hmotnom nosiči (ďalej len „Písomnosti”). Písomnosti si budú zmluvné strany vzájomne doručovať e-mailom, osobne, poštou alebo prostredníctvom doručovateľa - kuriérskou službou. Pri písomnostiach, doručovaných v listinnej podobe, si zmluvné strany dohodli odbernú lehotu 5 pracovných dní.

2. Pri osobnom doručovaní Písomností, pri doručovaní poštou, kuriérskou službou alebo pri oznamovaní skutočností prostredníctvom elektronických prostriedkov sa Písomnosť doručuje na poslednú zmluvnej strane známu korešpondenčnú adresu, alebo sa oznámenie adresuje na poslednú zmluvnej strane známu e-mailovú adresu, telefónne číslo, uvedené v tomto článku. Zmluvná strana nenesie zodpovednosť za prípadné nedoručenie Písomnosti alebo oznámenia, ak druhá zmluvná strana neoznámila bez zbytočného odkladu zmenu kontaktných údajov uvedených v záhlaví tejto zmluvy druhej zmluvnej strane.

3. Písomnosti sa považujú za doručené:

(i) v deň skutočného doručenia prijímateľovi s písomným potvrdením prijímateľa, ak sú Písomnosti doručované osobne. Ak tieto nie je možné príjemcovi doručiť, zásielka bude uložená po dobu 15 dní v sídle odosielateľa a oznam o jej uložení odosielateľ doručí do poštovej schránky prijímateľa (pokiaľ takou prijímateľ disponuje) a zverejní na nástenke v sídle odosielateľa. Márnym uplynutím 15-teho dňa po uložení zásielky sa bude zásielka považovať za doručenú, aj keby sa o tom prijímateľ nedozvedel. S uvedeným postupom príjemca súhlasí.

(ii) v deň skutočného doručenia, ak sa doručujú písomnosti poštou alebo kuriérskou službou,

(iii) 5. (piaty) pracovný deň po uložení Písomnosti na pošte (táto fikcia doručenia platí aj pre prípad, ak sa odosielateľovi Písomnosť vráti ako nedoručiteľná zásielka z dôvodu zmeny korešpondenčnej adresy prijímateľa, ktorá nebola odosielateľovi bezodkladne oznámená v súlade so zmluvnými podmienkami, ako aj pre prípad, že si prijímateľ doručovanú Písomnosť neprevezme v odbernej lehote). Toto platí aj pre zásielky doručované kuriérskou spoločnosťou.

(iv) v deň odmietnutia prevzatia Písomnosti, v prípade že príjemca odmietne doručovanú Písomnosť prevziať.

(iii) pri zasielaní emailom, je dňom doručenia deň odoslania, v prípade e-mailu odoslaného do 15:00 hod., inak je dňom doručenia 8-ma hodina nasledujúceho pracovného dňa po dni odoslania e-mailu, a to všetko aj v prípade, keď sa adresát o jeho obsahu nedozvedel.

4. Zmluvné strany vyhlasujú, že majú prístup k e-mailovej adrese uvedenej v záhlaví tejto zmluvy, že jej použitie pre účely naplnenia predmetu podľa tejto dohody nie je blokované, a že prístup k nej majú iba ním poverené osoby. Odosielateľ nezodpovedá za prípadný únik informácií z poštovej schránky priradenej k e-mailovej adrese, alebo v dôsledku úniku z aplikácie príjemcu.

6. Odosielateľ nezodpovedá za poškodenie údajov alebo neúplné údaje, kde poškodenie alebo neúplnosť údajov boli spôsobené poruchou na komunikačnej trase pri použití internetu. Odosielateľ nezodpovedá za škody vzniknuté z dôvodu nekvalitného pripojenia príjemcu do siete internet, z dôvodu porúch vzniknutých na komunikačnej trase k príjemcovi, alebo z iných dôvodov, pre ktoré sa príjemcovi nepodarilo nadviazať príslušné spojenie alebo prístup k internetu.

7. Zmluvné strany sú povinné si bezodkladne písomne oznámiť akúkoľvek skutočnosť či zmenu, ktorá by mohla mať vplyv na vzájomné doručovanie písomností, najmä zmenu e-mailovej adresy.

8. Zmluvné strany sa dohodli, že:

a) maximálna veľkosť jednej e-mailovej správy nesmie presiahnuť 20 MB,

b) odosielateľ bude Elektronické písomnosti zasielať emailom ako dokument vo formáte PDF.

c) zmluvné strany sa dohodli, že e-mailové správy nedoručené v súlade s odsekom a) a b) a priložené súbory nespĺňajúce podmienky uvedené v odseku a) a b) budú ignorované a považované za nedoručené.

9. Korešpondenčnými adresami zmluvných strán pre doručovanie v zmysle tejto zmluvy sú adresy uvedené v záhlaví tejto zmluvy.

10. Korešpondenčné adresy, e-mailové adresy, telefónne čísla zmluvných strán, uvedené v záhlaví tejto zmluvy, je každá zo zmluvných strán oprávnená jednostranne meniť. Tieto zmeny sú účinné voči druhej zmluvnej strane až momentom doručenia zmenených údajov druhej zmluvnej strane.

11. Písomnosti dôležitého charakteru, ako výpoveď z nájmu, odstúpenie od zmluvy sa doručujú v listinnom vyhotovení doporučene.

**Ostatné ustanovenia zmluvy ostávajú v platnosti nezmenené.**

Tento dodatok nadobúda platnosť dňom jeho podpisu oboma zmluvnými stranami. Účinnosť nadobudne dňom nasledujúcim po dni jeho zverejnenia prenajímateľom.

Zmluvné strany prehlasujú, že si dodatok prečítali, súhlasia s jeho obsahom a na znak súhlasu ho podpisujú.

Tento dodatok bol vyhotovený v dvoch exemplároch, z ktorých každá zo zmluvných strán nadobudne po jednom vyhotovení.

V Prievidzi dňa 07.06.2024 V Prievidzi dňa 07.06.2024

................................................ ................................................

Za prenajímateľa: Nájomca:

JUDr. Ján Martiček, Jaroslav Brand

 konateľ

 SMMP, s.r.o.

 ...............................................

 Rozália Brandová